Carnota - Biquipedia, a enziclopedia libre

# Carnota

### De Biquipedia

Un bultre negro americán picando-ne d'una carnota d'esquiruelo.

A carnota u carroña ye ra carcasa muerta d'es animals. A carnota fa d'alimento ta mutos animals carniboros e omniboros de toz es ecosistemas.

Bi están ixemplos d'animals caroniadors as ienas, es bultres, es langardachos, e mutas altras espezies. Mutos carniboros actuan como á caroniadors cuan en tienen ocasión, perque ye prou més fazil aprofeitar as trazas d'altras bestias que no encalzar-ne de bibas.

A descomposizión d'a carnota s'enzata de tan buen puesto como l'animal amorta, e alabez, o suyo grado de putrefauzión s'incrementa progresibament á partir de l'inte, estando un foco d'atrauzión ta mutos inseutos e fuent d'alimento ta mutas espezies de microorganismos. Pocas oras dezaga d'amuerte, o cuerpo de l'animal emprenzipa á desprener una fuerte olor que ye consecuenzia de l'autibidat bauteriana á l'aintror. Belas espezies de plantas e fongos imitan a pudor d'a carnota ta fer-se atrautibas ent'es inseutos, es cualos aprofeitan per a suya propia reproduzión.

A carnota ye tamién, e isto ye relazionato con a presenzia de bauterias á era, una fuent important d'infeczions e posibles achents etiolochicos de malotías. Per ixa ragón, se recomienda á manillar-la con precauzión e fer-la tan luén como esté posible d'es lugars abitatos. Cal notar que carnota ye una parola despeutiba, e sinnifica etimolochica e literalment mala carne.

## [Editar] Se beiga tamién

- Animal carnotaire.

Retrieved from "http://an.wikipedia.org../../../c/a/r/Carnota.html"

Categoría: Ecolochía

##### Views

- Articlo
- Descusión
- Current revision

##### Rechirar

##### Atras luengas

- Dansk
- Deutsch
- English
- Español
- Français
- Иронау
- Italiano
- Nederlands
- ‪Norsk (bokmål)‬
- Polski
- Русский
- Simple English
- Svenska
- Türkçe